Մարջորի Քինան Ռոլինգս

**Մարջորի Քինան Ռոլինգս** (, ), 20-րդ դարի ամերիկացի գրող, Պուլիտցերյան մրցանակի դափնեկիր։ Կյանքի մեծ մասն անց է կացրել Ֆլորիդայի նահանգի գյուղերից մեկում և իր ստեղծագործություններում մեծ տեղ է հատկացրել Ֆլորիդայի բնության, գյուղական կյանքի ու գյուղի մարդկանց նկարագրմանը։ Ռոլինգսի լավագույն երկը համարվում է «*Հասակակիցներ*» (*The Yearling*) վեպը, որի համար նա 1939 թվականին Պուլիտցերյան մրցանակի է արժանացել «*Գեղարվեստական արձակ*» անվանակարգում։ Ավելի ուշ՝ 1946 թվականին այդ վեպի հիման վրա նկարահանվել է նույնանուն կինոնկար։ «Հասակակիցները» մինչև օրս էլ ընդգրկվում է պատանի ընթերցողներին առաջարկվող գրքերի ցանկում։

## Կենսագրություն
Մարջորի Քինանը ծնվել է 1896 թվականին, ԱՄՆ մայրաքաղաք Վաշինգտոնում, Միացյալ Նահանգների արտոնագրերի ու ապրանքանիշերի գրասենյակի հավատարմատար Արթուր Ֆրենկ Քինանի () և Իդա Մեյ Թրեֆաջեն Քինանի () ընտանիքում։ Մարջորին մանկությունն ու պատանեկությունն անց է կացրել Բրուքլենդում։ Վեց տարեկանից հետաքրքրություն է ցուցաբերել գրական ստեղծագործության նկատմամբ, տասնհինգ տարեկանում լույս է ընծայել իր առաջին երկը՝ «Միսս Հեթթիի ռեինկարնացիան» պատմվածքը, որով մասնակցել է թերթերից մեկի հայտարարած մրցանակաբաշխությանը և արժանացել իր առաջին գրական մրցանակին։

Հաճախել է Վիսկոնսինի Մեդիսոն համալսարան, ուսանելու տարիներին անդամակցել է *Kappa Alpha Theta* ուսանողական միությանը, 1918 թվականին ավարտել է բուհը՝ ստանալով անգլերենի մասնագետի որակավորում, աշխատանքի անցել դպրոցական ամսագրի խմբագրությունում։ Այստեղ էլ ծանոթացել է Չարլզ Ռոուլինգսի հետ և 1919 թվականին ամուսնացել նրա հետ՝ ընդունելով ամուսնու ազգանունը։ Մի կարճ ժամանակամիջոց Նյու Յորքում՝ *Երիտասրդ կանանց քրիստոնեական ընկերակցության* ամսագրի խմբագրությունում աշխատելուց հետո Մարջորին ամուսնու հետ տեղափոխվել է Քենթուքի։ Աշխատակցել է *Louisville Courier-Journal*, *Rochester Journal* ամսագրերին։

1928 թվականին Մարջորիի ժառանգած ոչ մեծ գումարով ամուսնական զույգը 72 ակր (290,000մ²) նարնջի այգի է գնել Ֆլորիդայի նահանգում՝ Քրոս Քրիք կոչվող գյուղակի մերձակայքում, այգեգործությամբ զբաղվելու հետ մեկտեղ շարունակել գրական գործունեությունը։ Ռոլինգսները հպարտանում էին, որ իրենց համագյուղացիների հետ մեկտեղ մասնակցում են  տարածաշրջանի վերափոխման աշխատանքներին։ Մարջորին մտերմացել է համագյուղացիների հետ, հաճախակի այցելել նրանց, խորությամբ ուսումնասիրել հատկապես Լոնգ ընտանիքի կյանքն ու կենցաղը, փոխհարաբերությունները միմյանց ու շրջապատի մարդկանց հետ։ Իր այդ ուսումնասիրությունները հետագայում նա օգտագործել է «Հասակակիցներ» վեպը գրելիս*։

Ռոլինգսների՝ Քրոս Քրիքում գտնվող տունը ներկայումս վերածվել է [[թանգարան]]ի։
== Ծանոթագրություններ ==

== Գրականություն ==
*Մարջորի Քինան Ռոլինգս* - «Հասակակիցներ» (Երևան, «Սովետական գրող» հրատարակչություն, 1978 թ., թարգմանիչ՝ Ջուլիետա Ղազարյան)

== Արտաքին հղումներ ==
* [http://www.library.ufl.edu/spec/manuscript/rawlings/rawlings.htm Մարջորի Քինան Ռոլինգսի փաստաթղթերի ուղեցույց]
* [http://ufdc.ufl.edu/mkr University of Florida's Marjorie Kinnan Rawlings Digital Collections], created from the [http://www.library.ufl.edu/spec/manuscript/rawlings/rawlings.htm Marjorie Kinnan Rawlings Manuscript Collection in the Libraries' Special Collections]
* [https://archives.library.sc.edu/repositories/5/resources/837 Robert Middendorf and Rodger Tarr collections of Marjorie Kinnan Rawlings] at the University of South Carolina Irvin Department of Rare Books and Special Collections.
* [http://www.literarytraveler.com/articles/marjorie-kinnan-rawlings-cross-creek/ Մարջորի Քինան Ռոլինգս. Քրոս Քրիք]
* [http://www.library.ufl.edu/spec/manuscript/guides/CasonvBaskin.htm A Guide to the Cross Creek Trial (Cason vs. Baskin) Papers]
* [http://www.floridastateparks.org/marjoriekinnanrawlings/ Մարջորի Քինան Ռոլինգս պետական պատմական արգելոց] 
* [http://www.marjoriekinnanrawlings.org/ The Friends of the Marjorie Kinnan Rawlings Farm, Inc.]
* [http://www.pprize.com/BookDetail.php?bk=21 Photos of the first edition of The Yearling]
* [http://gutenberg.net.au/plusfifty-n-z.html#letterR Մարջորի Քինան Ռոլինգսի երկերը [http://gutenberg.net.au/ Project Gutenberg Australia կայքում]
* [https://web.archive.org/web/20090501145220/http://www.stampsbook.org/File-United-stamp6346rawlings.html United States Stamp of Marjorie Rawling.] (archived)
* [http://web.uflib.ufl.edu/spec/manuscript/Rawling/Rawtitle.htm  Correspondence and Manuscripts]
* [https://web.archive.org/web/20081013155122/http://www.literarytraveler.com/rawlings/rawlings.htm Մարջորի Քինան Ռոլինգսը Քրոս Քրիքում]
* [https://web.archive.org/web/20070212071635/http://www.cas.ucf.edu/crosscreek/rawling8.php  The libel trial about *Cross Creek'']

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի պատմվածքագիրներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի կին գրողներ
Կատեգորիա:Ամերիկացի գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի մանկագիրներ
Կատեգորիա:Ամերիկացի սցենարիստներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Պուլիցերյան մրցանակակիրներ